|  |  |  |
| --- | --- | --- |
|  | baltos zuvys |  |

**ŠVENČIONIŲ RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL** **DRAUDIMO RŪKYTI (VARTOTI TABAKĄ, TABAKO GAMINIUS, SU TABAKO GAMINIAIS SUSIJUSIUS GAMINIUS) DAUGIABUČIO NAMO ŠVENČIONĖLIŲ G. 28, ŠVENČIONIŲ M., ŠVENČIONIŲ R. SAV., BALKONUOSE, TERASOSE IR LODŽIJOSE**

2022 m. d. Nr.

Švenčionys

Vadovaudamasis Lietuvos Respublikos tabako, tabako gaminių ir su jais susijusių gaminių kontrolės įstatymo 19 straipsnio 1 dalies 9 punktu, Prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo, patvirtinto Lietuvos Respublikos vidaus reikalų ministro 2020 m. gruodžio 22 d. įsakymu Nr. 1V-1357 „Dėl Prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo patvirtinimo“, (toliau – Tvarkos aprašas) 6 punktu, bei atsižvelgdamas į daugiabučio namo, Švenčionėlių g. 28, Švenčionių m., gyventojo 2022 m. birželio 28 d. pareikštą prieštaravimą dėl rūkymo daugiabučio namo balkonuose:

1. N u s p r e n d ž i u uždrausti rūkyti (vartoti tabaką, tabako gaminius, su tabako gaminiais susijusius gaminius) daugiabučio namo, Švenčionėlių g. 28, Švenčionių m., Švenčionių r. sav., balkonuose, terasose ir lodžijose.

2. Į p a r e i g o j u UAB „Švenčionių švara“ (daugiabučio namo bendrojo naudojimo objektų administratorių):

2.1. įrengti informacinius ženklus apie draudimą rūkyti šio daugiabučio namo balkonuose, terasose ir lodžijose, laikantis Tvarkos aprašo reikalavimų.

2.2. informuoti apie šį priimtą įsakymą šio daugiabučio namo butų ir kitų patalpų savininkus laikantis Tvarkos aprašo 12 punkte nustatytos tvarkos ir terminų.

3. N u s t a t a u, kad šis įsakymas įsigalioja 2022 m. rugpjūčio 11 d.

4. N u r o d a u paskelbti šį įsakymą Teisės aktų registre ir Švenčionių rajono savivaldybės interneto svetainėje: [www.svencionys.lt](http://www.svencionys.lt/) .

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

ADMINISTRACIJOS DIREKTORIAUS PAVADUOTOJAS,

PAVADUOJANTIS ADMINISTRACIJOS DIREKTORIŲ ANDRIUS ŠARĖJUS