# baltos zuvys

|  |  |  |  |
| --- | --- | --- | --- |
| **ŠVENČIONIŲ RAJONO SAVIVALDYBĖS MERAS** | | | |
|  | | | |
|  |  | **POTVARKIS** |

**DĖL DAUGIABUČIŲ NAMŲ BENDROJO NAUDOJIMO OBJEKTŲ ADMINISTRATORIAUS PASKYRIMO**

2023 m. d. Nr. V1-

Švenčionys

Vadovaudamasis Lietuvos Respublikos civilinio kodekso 4.84 straipsnio 1, 2 ir 4 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl bendrojo naudojimo objektų administratoriaus atrankos ir skyrimo tvarkos aprašo patvirtinimo“, 17 ir 22 punktais:

1. S k i r i u penkeriems metams daugiabučių namų bendrojo naudojimo objektų administratoriumi UAB ,,Švenčionių švara” (teisinė forma - uždaroji akcinė bendrovė, buveinės adresas - Lauko g. 6, Švenčionys, juridinio asmens kodas - 178602767, pridėtinės vertės mokesčio mokėtojo kodas - LT786027610)pagal pridedamą daugiabučių namų sąrašą.

2. Šiame potvarkyje nurodyto bendrojo naudojimo objektų administratoriaus taikomas bendrojo naudojimo objektų administravimo tarifas - daugiabučių namų, kurių naudingas plotas iki 1000 m² - mėnesinis bendrojo naudojimo objektų tarifas – 0,052 Eur/ m² /mėn. (be PVM).

3. N u s t a t a u, kad šiame potvarkyje nurodytų daugiabučių namų bendrojo naudojimo objektų administratoriaus įgaliojimai pasibaigia įregistravus atitinkamo daugiabučio namo butų ir kitų patalpų savininkų bendrijos įstatus arba sudarius jungtinės veiklos sutartį dėl atitinkamo daugiabučio namo bendrojo naudojimo objektų, arba atitinkamo namo daugiabučio butų ir kitų patalpų savininkams balsų dauguma priėmus sprendimą pakeisti bendrojo naudojimo objektų administratorių, taip pat Lietuvos Respublikos civilinio kodekso 4.250 straipsnyje nustatytais pagrindais.

4. Į p a r e i g o j u administratorių UAB ,,Švenčionių švara“:

4.1. teisės aktų nustatyta tvarka Nekilnojamojo turto registre įregistruoti šiame potvarkyje nurodytų daugiabučių namų turto administravimo faktą (juridinį faktą);

4.2. apie administratoriaus paskyrimą paskelbti administruojamų, šiame potvarkyje nurodytų daugiabučių namų bendrojo naudojimo patalpose (skelbimų lentose), nesant galimybės, pranešti savininkams raštu;

4.3. administruojant bendrojo naudojimo objektus vykdyti veiklą vadovaujantis Daugiabučio namo bendrojo naudojimo objektų administravimo nuostatais, patvirtintais Lietuvos Respublikos Vyriausybės 2001 m. gegužės 23 d. nutarimu Nr. 603 ,,Dėl Daugiabučio namo bendrojo naudojimo objektų administravimo nuostatų patvirtinimo“ (toliau – Nuostatai) su vėlesniais pakeitimais.

5. Į p a r e i g o j u rajono savivaldybės administraciją apie daugiabučių namų bendrojo naudojimo objektų administratoriaus paskyrimą bei šį potvarkį paskelbti savivaldybės interneto svetainėje: [www.svencionys.lt](http://www.svencionys.lt).

6. N u s t a t a u, kad šis potvarkis įsigalioja 2023 m. spalio 1 d.

Šis potvarkis gali būti skundžiamas Lietuvos Respublikos civilinio proceso kodekso nustatyta tvarka.

Savivaldybės meras Rimantas Klipčius