
****

**ŠVENČIONIŲ RAJONO SAVIVALDYBĖS MERAS**

**POTVARKIS**

**DĖL ŠVENČIONIŲ RAJONO SAVIVALDYBĖS SENIŪNAIČIŲ  MOKYMŲ  ORGANIZAVIMO TVARKOS APRAŠO PATVIRTINIMO**

2024 m. d. Nr. (2.1E) V1-

Švenčionys

Vadovaudamasis Lietuvos Respublikos [vietos savivaldos įstatymo](https://www.infolex.lt/ta/65125) [25](javascript:OL('65125','25')) straipsnio 5 dalimi, [38](javascript:OL('65125','38')) straipsnio 16 dalimi:

1. T v i r t i n u Švenčionių rajono savivaldybės seniūnaičių  mokymų organizavimo tvarkos aprašą (pridedama).

2. N u s t a t a u, kad šis potvarkis skelbiamas Teisės aktų registre ir Švenčionių rajono savivaldybės interneto svetainėje www.svencionys.lt.

SAVIVALDYBĖS MERAS RIMANTAS KLIPČIUS

PATVIRTINTA

Švenčionių rajono savivaldybės mero

2024 m. d. potvarkiu Nr. (2.1E) V1-

**ŠVENČIONIŲ RAJONO SAVIVALDYBĖS SENIŪNAIČIŲ MOKYMŲ ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Švenčionių rajono savivaldybės seniūnaičių mokymų organizavimo tvarkos aprašas (toliau – Aprašas) reglamentuoja Švenčionių rajono savivaldybės seniūnaičių mokymų organizavimo tvarką.

2. Mokymų tikslas – išrinktiems seniūnaičiams įgyti ir/arba tobulinti gebėjimus bei kompetencijas, būtinas tinkamai gebėti atlikti Lietuvos Respublikos [vietos savivaldos įstatyme](https://www.infolex.lt/ta/65125" \o "Lietuvos Respublikos vietos savivaldos įstatymas" \t "_blank) nustatytas seniūnaičių funkcijas.

**II SKYRIUS**

**MOKYMŲ ORGANIZAVIMO TVARKA**

3. Mokymai seniūnaičiams organizuojami per 3 mėnesius nuo jų išrinkimo dienos arba pakartotinių rinkimų pabaigos ne daugiau kaip du kartus per seniūnaičio kadencijos laikotarpį, kuriam jis yra išrinktas.

4. Mokymuose dalyvauja naujai išrinkti ir/arba kitai kadencijai perrinkti buvę seniūnaičiai, gali dalyvauti seniūnijų seniūnai, mero patarėjas, dirbantis su Savivaldybės gyventojų, bendruomenių, nevyriausybinių organizacijų problemų sprendimu.

5. Jeigu seniūnaitis atsisako savo pareigų, netenka seniūnaičio statuso arba nebegali atlikti funkcijų dėl kitų priežasčių, įvykus naujiems seniūnaičio rinkimams, jo mokymai organizuojami     3 punkte nustatyta tvarka.

6. Savivaldybės mero pavedimu seniūnaičių mokymus organizuoja Savivaldybės administracijos Bendrasis skyrius (toliau – Skyrius).

7. Seniūnaičių mokymo organizavimo būdai: seminarai, paskaitos, konferencijos, praktiniai užsiėmimai, nuotoliniai mokymai, dalijimasis patirtimi su kitų savivaldybių seniūnaičiais ir kita (toliau – mokymai).

8. Mokymus gali vesti viešųjų pirkimų įstatymo nustatyta tvarka atrinkti lektoriai, Savivaldybės mero arba administracijos direktoriaus pavedimu valstybės tarnautojai, kuriems Lietuvos Respublikos valstybės tarnybos įstatymo nustatyta tvarka gali būti mokama priemoka už papildomų užduočių, suformuluotų raštu atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos.

9. Skyrius, nustatydamas mokymų prioritetus, gali atsižvelgti į naujai kadencijai išrinktų seniūnaičių nuomonę ir poreikius, kuriuos seniūnaičių apklausos būdu nustato seniūnijų seniūnai,  koordinuoja mero patarėjas, dirbantis su  Savivaldybės gyventojų, bendruomenių, nevyriausybinių organizacijų problemų sprendimu.

10. Informacija apie organizuojamus mokymus išsiunčiama elektroniniu pranešimu seniūnijų seniūnams, kurie informaciją perduoda seniūnaičiams, arba elektroninis pranešimas siunčiamas seniūnaičiams.

11. Seniūnaičių mokymo išlaidos apmokamos iš Savivaldybės administracijai skiriamų asignavimų mokymams arba kitų lėšų teisės aktų nustatyta tvarka.

12. Seniūnaičiai išklausę mokymus gauna pažymėjimus ir metodinę medžiagą, kurią parengia mokymus vedantis lektorius ar juridinis asmuo.

**III SKYRIUS**

**BAIGIAMOSIOS NUOSTATOS**

13. Tai, kas nereglamentuota Apraše, sprendžiama Lietuvos Respublikos teisės aktų nustatyta tvarka.

14. Aprašas gali būti keičiamas, papildomas ir pripažįstamas netekusiu galios Savivaldybės mero potvarkiu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_