

**ŠVENČIONIŲ RAJONO SAVIVALDYBĖS TARYBA**

**SPRENDIMAS**

**DĖL ŠVENČIONIŲ RAJONO SAVIVALDYBĖS VISUOMENĖS SVEIKATOS STEBĖSENOS 2020 METŲ ATASKAITOS PATVIRTINIMO**

|  |
| --- |
| 2022 m. vasario 15 d. Nr. T-1 |
| Švenčionys |

Vadovaudamasi Lietuvos Respublikos visuomenės sveikatos stebėsenos (monitoringo) įstatymo 10 straipsnio 2 dalimi, Bendrųjų savivaldybių visuomenės sveikatos stebėsenos nuostatų, patvirtintų Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl bendrųjų savivaldybių visuomenės sveikatos stebėsenos nuostatų patvirtinimo”, 6.4 papunkčiu ir 9 punktu, Švenčionių rajono savivaldybės taryba n u s p r e n d ž i a:

1. Patvirtinti Švenčionių rajono savivaldybės visuomenės sveikatos stebėsenos 2020 metų ataskaitą (pridedama).

2. Pavesti:

2.1. Švenčionių rajono savivaldybės administracijos direktoriui pateikti Higienos institutui šio sprendimo 1 punktu patvirtintą ataskaitą iki 2022 m. gegužės 1 d.;

2.2. Švenčionių rajono savivaldybės administracijos Socialinės paramos skyriui paskelbti šio sprendimo 1 punktu patvirtintą ataskaitą savivaldybės interneto svetainėje www.svencionys.lt ne vėliau kaip per 20 darbo dienų po jos patvirtinimo.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Rimantas Klipčius