

**ŠVENČIONIŲ RAJONO SAVIVALDYBĖS TARYBA**

**SPRENDIMAS**

**DĖL KELEIVIŲ VEŽIMO REGULIARIAIS REISAIS VIETINIO (PRIEMIESTINIO) SUSISIEKIMO MARŠRUTAIS TARIFO**

|  |
| --- |
| 2023 m. gruodžio 28 d. Nr. T-272 |
| Švenčionys |

Vadovaudamasi Lietuvos Respublikos kelių transporto kodekso 16 straipsnio 2 dalimi, Lietuvos Respublikos vietos savivaldos įstatymo 6 straipsnio 33 punktu, 15 straipsnio 2 dalies 29 punktu, Švenčionių rajono savivaldybės taryba n u s p r e n d ž i a:

1. Nustatyti keleivių vežimo reguliariais reisais vietinio (priemiestinio) susisiekimo maršrutais tarifą – 0,07 Eur (be PVM) už vieną keleivio vežimo kilometrą.

2. Nustatyti, kad keleivių vežimo reguliariais reisais vietinio (priemiestinio) susisiekimo maršrutais galutinė bilieto kaina apvalinama 0,1 Eur tikslumu.

3. Pripažinti netekusiais galios:

3.1. Švenčionių rajono savivaldybės tarybos 2019 m. gegužės 30 d. sprendimą Nr. T-103 ,,Dėl keleivių vežimo reguliariais reisais vietinio (priemiestinio) susisiekimo maršrutais tarifo“;

3.2. Švenčionių rajono savivaldybės tarybos 2020 m. rugsėjo 24 d. sprendimą Nr. T-170 ,,Dėl keleivių vežimo reguliariais reisais vietinio (priemiestinio) susisiekimo maršrutais tarifo“;

3.3. Švenčionių rajono savivaldybės tarybos 2021 m. rugsėjo 29 d. sprendimą Nr. T-201 ,,Dėl keleivių vežimo reguliariais reisais vietinio (priemiestinio) susisiekimo maršrutais tarifo“;

3.4. Švenčionių rajono savivaldybės tarybos 2022 m. spalio 27 d. sprendimo Nr. T-228 ,,Dėl keleivių vežimo reguliariais reisais vietinio (priemiestinio) susisiekimo maršrutais tarifo“ 1 punktą.

4. Nustatyti, kad šis sprendimas įsigalioja 2024 m. vasario 1 d**.**

Šis sprendimas skelbiamas Teisės aktų registre ir savivaldybės interneto svetainėje [www.svencionys.lt](http://www.svencionys.lt).

SAVIVALDYBĖS MERAS RIMANTAS KLIPČIUS