

**ŠVENČIONIŲ RAJONO SAVIVALDYBĖS TARYBA**

**SPRENDIMAS**

|  |
| --- |
| **DĖL ŠVENČIONIŲ R. ŠVENČIONĖLIŲ LOPŠELIO-DARŽELIO „VYTURĖLIS“**  **NUOSTATŲ PATVIRTINIMO** |
| 2024 m. kovo 28 d. Nr. T-83 |
| Švenčionys |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 2 dalimi, Lietuvos Respublikos švietimo įstatymo 43 straipsnio 3 ir 4 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“ bei atsižvelgdama į Švenčionių r. Švenčionėlių lopšelio-darželio ,,Vyturėlis“ tarybos nutarimą (2024 m. vasario 29 d. protokolas Nr.TM-2) ir Švenčionių rajono savivaldybės mero 2024 m. kovo 20 d. potvarkį Nr. V1-186 „Dėl Švenčionių rajono savivaldybės švietimo įstaigų nuostatų teikimo“, Švenčionių rajono savivaldybės taryba nusprendžia:

1. Patvirtinti Švenčionių r. Švenčionėlių lopšelio-darželio ,,Vyturėlis“ nuostatus (pridedama).

2. Įgalioti Švenčionių r. Švenčionėlių lopšelio-darželio ,,Vyturėlis“ direktorių pasirašyti pakeistus nuostatus ir juos pateikti Juridinių asmenų registrui.

3. Pripažinti netekusiu galios Švenčionių rajono savivaldybės tarybos **2018 m. vasario 14 d. sprendimą Nr. T-20** „Dėl Švenčionių r. Švenčionėlių lopšelio-darželio ,,Vyturėlis“ nuostatų patvirtinimo“ su visais pakeitimais.

4. Nustatyti, kad šio sprendimo 3 punktas įsigalioja nuo Švenčionių r. Švenčionėlių lopšelio-darželio ,,Vyturėlis“ nuostatų įregistravimo Juridinių asmenų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Rimantas Klipčius