

**ŠVENČIONIŲ RAJONO SAVIVALDYBĖS TARYBA**

**SPRENDIMAS**

|  |
| --- |
| **DĖL ŠVENČIONIŲ RAJONO ŠVIETIMO PAGALBOS TARNYBOS**  **NUOSTATŲ PATVIRTINIMO** |
| 2024 m. kovo 28 d. Nr. T-85 |
| Švenčionys |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 2 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, bei atsižvelgdama į Švenčionių rajono savivaldybės mero 2024 m. kovo 20 d. potvarkį Nr. V1-186 „Dėl Švenčionių rajono savivaldybės švietimo įstaigų nuostatų teikimo“ Švenčionių rajono savivaldybės taryba nusprendžia:

1. Patvirtinti Švenčionių rajono švietimo pagalbos tarnybos nuostatus (pridedama).

2. Įgalioti Švenčionių rajono švietimo pagalbos tarnybos direktorių pasirašyti pakeistus Švenčionių rajono švietimo pagalbos tarnybos nuostatus ir juos pateikti Juridinių asmenų registrui.

3. Pripažinti netekusiu galios Švenčionių rajono savivaldybės tarybos **2018 m. balandžio   
27 d. sprendimą Nr. T-99** „Dėl Švenčionių rajono švietimo pagalbos tarnybos nuostatų patvirtinimo“.

4. Nustatyti, kad šio sprendimo 3 punktas įsigalioja nuo Švenčionių rajono švietimo pagalbos tarnybos nuostatų įregistravimo Juridinių asmenų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Rimantas Klipčius